﻿ DESCOPERiREA CONCiLiULUi AL ii-LEA DiN VATiCAN PS Petru GHERGHEL episcop de iasi Biserica isi urmeaza calea: merge inainte - inainteaza in larg Fiind un organism viu, Biserica, trupul mistic al lui Cristos, se bucura de o crestere continua, asa cum un trup omenesc se dezvolta treptat, urmand acel program genetic pe care oamenii, in general, nu-l cunosc, dar il experimenteaza zi de zi Sunt clipe in viata omului cand toate merg bine si progresul este vizibil, sunt insa momente grele, de cumpana, cand viata fie stagneaza, fie inainteaza cu greutate Pentru Biserica, in general, acest drum, odata inceput, continua sa creasca si sa se maturizeze dupa programul stabilit de divinul inte- meietor Spre deosebire de realitatea trupului fizic, care are o limita si moare, trupul mistic al Bisericii are o destinatie vesnica, caci, o data inceput, el nu mai moare, moartea nu mai are nici o putere asupra lui, asa cum stim ca s-a intamplat cu Cristos, capul acestui trup, care, o data inviat din morti, nu mai moare, ci este vesnic viu Ne bucuram sa descoperim si sa experimentam acest adevar impreuna cu sfantul Paul si cu primii crestini, prezenti in Roma: Asadar, am fost inmormantati impreuna cu el prin botez in moartea lui pentru ca, dupa cum Cristos a inviat din morti prin gloria Tatalui, la fel si noi sa umblam intr-o viata noua Caci daca am fost impreuna saditi intr-o moarte asemanatoare cu a lui, la fel vom fi in inviere, stiind bine ca omul nostru cel vechi a fost rastignit impreuna cu el, pentru ca trupul pacatului sa fie nimicit, asa incat sa nu mai fim sclavii pacatului, fiindca cel care a murit a fost eliberat de pacat Dar daca am murit impreuna cu Cristos, credem ca vom si trai impreuna cu el, stiind ca Cristos cel inviat din morti nu mai moare, moartea nu mai are nici o putere asupra lui (Rom 6,3-9) Noi, prin botez, am intrat in aceasta realitate a trupului mistic al lui Cristos, in Biserica, si credem ca vom avea soarta lui, o viata fara de sfarsit Asigurarea data de insusi isus Cristos, cand l-a ales pe Petru sa fie in fruntea apostolilor si piatra pe care sa fie cladita Biserica, nu mai are nevoie de alte argumente: "Tu esti Petru si pe aceasta piatra voi zidi Biserica mea si portile iadului nu o vor birui" (Mt 16,18) Chiar daca greutatile curg, valurile cresc sau furtunile se intetesc si se napustesc asupra ei, chiar daca intunericul noptii, a incercarilor, o fac sa sufere, ea este opera lui Cristos si ramane pana in vesnicie, unde toate se vor desavarsi in Cristos si vor fi incredintate Tatalui, ca Dum- nezeu sa fie totul in toti (cf 1Cor 15,24-28) DiALOG TEOLOGiC 11(2003)22 Rolul conciliilor Noi stim ca Mantuitorul, intemeind Biserica, i-a trimis pe cei doi- sprezece apostoli si pe ceilalti ucenici, si ei, intariti si luminati de Duhul Sfant care a coborat in ziua de Rusalii, pornesc in toata lumea sa vesteasca evanghelia pana la marginile pamantului, si astfel, sa semene peste tot cuvantul lui Dumnezeu Acest cuvant al lui Dum- nezeu nu a fost primit peste tot la fel si nu a incoltit la fel in toate inimile, intrucat si popoarele, si persoanele la care a ajuns au fost diferite Cu totii stim ca, atunci cand vorbim despre credinta, avem doi factori, elementul uman si cel divin Daca elementul divin e mereu identic, neschimbator, elementul uman este diferit de la om la om, de la popor la popor, e capabil de greseli, de diverse manifestari, chiar si contrare, si poate cu adevarat lasa loc la aparitia buruienilor, la cresterea neghinei, cum stim ca s-a intamplat atunci cand diavolul a aruncat neghina in lanul de grau (cf Mt 13,25) Pentru pastrarea adevarului nealterat, apostolii ne-au lasat exem- plul lor, stabilind crezul apostolic impreuna, cum stim deja din Faptele Apostolilor si din scrierile sfantului Apostol Paul (cf Fap 6,2) Acelasi lucru urma sa se intample in continuare in Biserica si asa s-a intamplat cu primele sinoade ecumenice, incepand cu cel din Niceea (325), din Asia Mica, pentru combaterea arianismului, continuand apoi cu Conciliul i din Constantinopol (381), Conciliul din Efes (431), Conciliul din Calcedon (451), Conciliul al ii-lea din Constantinopol (533), Con- ciliul al iii-lea din Constantinopol (681), Conciliul al ii-lea din Niceea (787), Conciliul al iV-lea din Constantinopol (869-870), si apoi cu cele din Biserica apuseana: Conciliul i din Lateran (1123), Conciliul al ii-lea din Lateran (1139), Conciliul al iii-lea din Lateran (1179), Conciliul al iV-lea din Lateran (1215), Conciliul i din Lyon (1245), Conciliul al ii-lea din Lyon (1274), Conciliul din Vienne (1311-1312), Conciliul din Con- stanz (1414-1418), Conciliul din Florenta (1439-1444), Conciliul al V-lea din Lateran (1512-1517), Conciliul Tridentin (1545-1563), Conciliul i din Vatican i (1870), Conciliul al ii-lea din Vatican (1962-1965) Zilele pe care le traim ne fac contemporani cu marele eveniment al Bisericii din ultimele decenii ale celui de-al doilea mileniu si ne aflam din plin sub influenta lui benefica ce a raspandit-o in lume: Conciliul ecumenic al ii-lea din Vatican intrebari actuale Am procedat la aceasta scurta pledoarie pentru a ma intoarce la subiectul nostru, la realitatea Bisericii noastre locale, in raport cu Biserica universala de care este strans legata si de la care primeste forta si seva, pentru ca izvorul vietii ei este Cristos, capul ce a oranduit ca poporul cel nou sa fie cladit si structurat pe fundamentul apostolilor, constructie care il are ca piatra de temelie pe insusi Domnul nostru venit pe pamant DESCOPERiREA CONCiLiULUi AL ii-LEA DiN VATiCAN 23 in ultimii ani, noi, ca Biserica locala, am avut o situatie de doua ori anormala Mai intai o perioada lunga nu am avut episcop, si apoi am fost separati fizic si vizibil de capul vazut al Bisericii, Sfantul Parinte papa, pentru multi ani Un lucru sigur nu a putut fi anulat, de nici o forta pamanteasca, apartenenta noastra ontologica la insasi realitatea Bisericii Am apartinut la Biserica universala si ne-am bucurat chiar daca nu am putut vedea cu ochi pamantesti aceasta realitate si nu ne-am putut bucura din plin de aceasta binecuvantata comuniune spirituala Suntem totusi beneficiarii lucrarii Duhului Sfant care trece peste grani- tele si limitele umane si ne lumineaza si pe noi, fiii acestei Biserici locale La acest moment retrospectiv, cand nu se implinesc nici 41 de ani de la inceputul si terminarea Conciliului al ii-lea din Vatican (1962-1965), ne intoarcem totusi in timp sa marcam acest eveniment istoric din viata Bisericii si acest adevarat dar pentru Biserica si omenire Cum de a fost posibil? Voi incerca sa prezint doar cateva realitati si, intre ele, trei perso- nalitati a) Mai intai, conciliul a fost si va ramane un adevarat kairos, datorita harului special oferit Bisericii sale de intemeietorul ei: "iata, eu sunt cu voi in toate zilele, pana la sfarsitul lumii" (Mt 28,20) b) Apoi, datorita lucrarii miraculoase a Duhului Sfant care a asteptat atata timp si a intervenit in istorie prin marea figura a unui papa (pen- tru unii de tranzitie), ioan al XXiii-lea De fapt, este o adevarata surpriza a lui Dumnezeu pentru intreaga omenire si, desigur, pentru Biserica Marele Yves Congar vorbea despre ioan al XXiii-lea ca un "dar urias" facut de Dumnezeu Bisericii din zilele noastre Ajuns papa in anul 1958, la mai putin de un an (la 25 ianuarie 1959), face cunoscuta lumii intentia de a convoca un conciliu ecumenic Toti au ramas surprinsi Pana si cardinalii si-au aratat sovaiala Din cei 74 care au fost consul- tati, au raspuns doar 25 la apelul papei, si din cei 25, doar 7 au venit cu propuneri concrete Filmul care a fost prezentat dupa beatificarea sa este graitor: ramasese aproape singur, nimeni si nimic nu a putut sa-i stearga din minte inflacararea pentru convocarea conciliului Ce voia acest papa, "aproape trecut", prin conciliu? Dorea sa aseze adevarurile de credinta intr-o lumina noua, asa incat ele sa raspunda la problemele societatii de azi, la problemele si reali- tatile omului modern Celelalte probleme - unirea in credinta, reformele liturgice, a structurilor bisericesti - s-au adaugat rand pe rand A dorit un aggiornamento pentru intreaga Biserica si pentru mem- brii ei Gandul pe care l-a avut i-a cuprins intreaga viata si opera incet-incet, colaboratorii sai si majoritatea episcopilor s-au deschis pentru o ase- menea aventura O putem numi o adevarata aventura spirituala care a cuprins apoi intreaga Biserica si intreaga societate DiALOG TEOLOGiC 11(2003)24 Sesiunea i a conciliului s-a deschis la 11 octombrie 1962, cu pre- zenta a 2540 de parinti din cei 2908 invitati La 8 decembrie 1962, parintii conciliari au plecat acasa edificati de problemele ce stau in fata intregii Biserici, fara nici o decizie La 3 iunie 1963, ioan al XXiii-lea moare, cutremurand din temelii intreaga Biserica si societate Ce va fi acum? Unii credeau ca totul s-a terminat Altii sperau intr-o schimbare, intr-o intoarcere la cele dinainte, altii asteptau noi surprize din partea lui Dumnezeu Temerile si asteptarile unora s-au spulberat cand a fost ales Giova- nni Battista Montini, care nu numai ca nu a intrerupt conciliul, ci l-a continuat, cu o noua si deosebita insufletire si profunzime Din nou a intervenit Duhul Sfant, alegand un om sfant, integru, profund si dedicat Bisericii pana la cea din urma fibra a sufletului Sub indrumarea sa, conciliul a continuat cu sesiunea a ii-a (29 09 1963 - 4 12 1963), apoi cu sesiunea a iii-a (14 09 1964 - 21 11 1964), si sesiunea a iV-a (14 09 1965 - 8 12 1965) Munca depusa in aceste trei sesiuni a fost incununata de succes, pentru ca s-au promulgat 16 documente: 4 constitutii, 9 decrete si 3 declaratii Cu aceasta, conciliul a putut fi considerat ca o adevarata manifes- tare a lui Dumnezeu, o epifanie - Hoc signum magni regis est -, deve- nind astfel evanghelia timpului nostru De la Roma la iasi La un asemenea eveniment, Biserica noastra locala a participat in patru moduri Mai intai a stiut, a luat act, a tacut si a asteptat Apoi a avut un martor, observator si participant la ultima parte, in persoana episcopului Petru Plesca (consacrat in 1965), care ne-a infor- mat despre eveniment si apoi a adoptat un timp de temporizare si asteptare in cel de-al treilea rand, printr-o angajare, as numi-o de pionierat, in a cunoaste si a aplica normele Conciliului al ii-lea din Vatican din partea unor lideri spirituali - preoti profesori -, oprindu-ma in special asupra unuia, pe care il voi numi mai jos in al patrulea rand, inca inainte de schimbarile politice din Romania, prin aplicarea unor norme in domeniul liturgiei, a teologiei dogmatice si morale si a predarii Sfintei Scripturi in cadrul invatamantului teologic in ultimul rand, publicarea si popularizarea documentelor conci- liului prin introducerea lor mai intai pentru uz intern, in Seminar si prin unele biserici, si apoi prin publicarea lor, in forma provizorie, sub coordonarea Arhiepiscopiei Romano-Catolice de Bucuresti, in noiem- brie 1990 DESCOPERiREA CONCiLiULUi AL ii-LEA DiN VATiCAN 25 Din aceste note prezentate referitoare la noi, vreau sa acord cateva randuri unui nume pe care cred ca as putea sa-l compar cu mari perso- nalitati ale Bisericii universale (cu Maximilian Kolbe), pentru ca nu numai ca a auzit, a iubit conciliul, dar s-a oferit sa-l faca cunoscut, cu mari riscuri, atat din partea autoritatilor laice, cat si din partea auto- ritatii bisericesti Despre el probabil vor mai trebui scrise multe, si pe frontispiciul editurilor noastre, fie la iasi, fie la Bucuresti, ar trebui sa-i daltuim numele: ioan Ciuraru - parinte spiritual si tipograf La pierderea lui pentru aceasta lume, am dorit sa incadrez persoana si opera sa in aceste cuvinte: Fuit sacerdos victimae suae, et victima sacerdotii sui - in traducere larga A fost preotul victimei sale si victima preotiei sale Nu exagerez spunand ca pentru noi a fost un fenomen pe care multi nu l-au inteles, iar noi nu puteam tine pasul dupa el Era de o traire impresionanta, de o incapatanare cu totul speciala in a face bine, in a scrie, multiplica si publica tot ce era posibil, de la foi volante, la cursuri, calendare, si carti Era un nelinistit si nedormit multiplicator si tipo- graf in Seminar, in conditii de clandestinitate si apoi la Bucuresti si Buzau, sub acoperirea cvasi-oficiala a Arhiepiscopiei, a Mons Augustin, care, de fapt, nu stia si nu trebuia sa stie totul despre activitatea publicistica a centrului de multiplicare de la Buzau Acum, cand avem atatea edituri, tipografii, centre de difuzare a docu- mentelor, cartilor si a materialelor, ne vine destul de greu sa ne intoarcem la acele timpuri Sa le evocam pentru ca ele au fost si raman atat de frumoase si valoroase Trebuie sa-i facem nu una, ci multe statui, acestui parinte tipograf, i Ciuraru Conciliul al ii-lea din Vatican pentru toti intentia organizatorilor de a oferi pentru Conciliul al ii-lea din Vatican o retrospectiva vazuta si de cei care au trait acele clipe ale con- ciliului, ce se desfasura undeva departe, intr-o lume libera cu care noi nu aveam legaturi, mi se pare deosebit de benefica Ne putem verifica pe noi insine in lumina marelui mister al Bisericii si putem descoperi modul cum Dumnezeu stie sa faca surprize pentru poporul sau Traiam si participam la viata si activitatea Bisericii fara sa realizam acest fapt Am beneficiat de contributia intregii Biserici pe cai nebanuite, trecand peste bariere, peste oprelistea impusa de regim, pe undele radio- ului, a unor carti aparute prin minune intre noi si, desigur, prin lucrarea tainica a Duhului Sfant Ca preoti si, mai tarziu, ca profesori, intorsi in Seminar pentru for- marea viitorilor apostoli, noi insine lipsiti de tezaurul conciliului, cu greu am putut beneficia si transmite noile linii formative Am putea spune ca eram cumva rupti de documentele bisericesti si, intr-un fel, vaduviti de informatiile si datele noi din domeniile vietii intelectuale si spirituale intr-un astfel de context, aparitia cartii Conciliul al ii-lea din Vatican pentru toti ni s-a parut ca o mana cereasca, chiar ca o mica revolutie DiALOG TEOLOGiC 11(2003)26 Era o intalnire mai pe larg si mai pe intelesul nostru cu marile pro- bleme framantate in conciliu si stabilite ca o noua forma de viata pentru fiecare membru al Bisericii Aceasta lucrare, datorata in exclusivitate pr ioan Ciuraru, ni s-a parut epocala; o lucrare de referinta pentru orice profesor, preot si semi- narist Raspandirea ei printre noi a fost clandestina, fara nici un aviz si chiar fara binecuvantarea oficiala bisericeasca Era material pentru uzul intern si pe raspundere proprie Retin si astazi ecoul acestei lucrari printre noi si teama ca nu cumva sa fie descoperita de cineva din aparatul de control Daca va uitati bine, n-a fost trecut nici autorul, nici data traducerii si multiplicarii Aceasta lucrare aparuta imediat dupa conciliu sub semnatura unui mare teolog, Bernard Haring, si tradusa la noi dupa 10 ani (1975) de la incheierea conciliului, a marcat un moment de cotitura pentru faptul ca, din acest moment, au inceput sa apara in Seminar si alte traduceri, bineinteles, in exemplare multiplicate la masina, iar in tara, la nivel central, s-a trecut la traducerile misalului si a ritualurilor de catre o comisie mixta stabilita de catre ierarhii din Bucuresti si iasi Concluzie Cred ca retrairea experientelor din acele momente ale Bisericii univer- sale si, mai ales, ale Bisericii noastre locale, ne face sa constatam ca Biserica lui Cristos e vie, e dinamica si mereu se reinnoieste Straduinta de a patrunde in continutul profund al conciliului, lupta de a-l aplica in toate sectoarele vietii bisericesti, tensiunile care le-a generat dorinta de a fi cat mai prompti in aplicarea normelor liturgice, mai ales, introducerea limbii materne in celebrarea Sfintei Liturghii si a sacramentelor, ne fac astazi sa admiram lucrarea Duhului Sfant, care nu se lasa intrecut in descoperirea cailor de aplicare a inspiratiilor sale si de propovaduire a mesajului evanghelic, la toate popoarele si in toate timpurile Astazi, putem spune ca tezaurul conciliului s-a deschis inaintea ochilor nostri si nu mai suntem impiedicati de ordinele politice sau de ziduri separatoare de lume, sa nu-l aplicam Ramane o intrebare: Noi, la 40 de ani, ce-am facut cu viata noastra crestina in lumina acestui mare dar facut de Duhul Sfant Bisericii lui Cristos?